สวัสดีค่ะ คือเข้าประเด็นเลยนะคะ ดิฉัน พสพ.ในวันที่2 กันยายน และกินยาคุม ฉฉ ละจนถึงวันที่6 ดิฉันมีตกขาวที่เป็นน้ำ ไม่เหนี่ยว ตกขาวเยอะ ไม่มีกลิ่น ไม่คันไม่มีอาการใดๆ และวันที่7 ดิฉันได้มี พสพ.อีกครั้ง และได้กินยาคุม ฉฉ หลังจากวันที่7 ดิฉันมีตกขาวแบบ ขาวขุ่น ไม่เหนียว ไม่มีกลิ่น มาน้อย พอแห้งจะเป็นสีเหลือง ไม่คัน ปวดท้องนิดหน่อยพอทนได้ปวดตรงช่วงบริเวณท้องน้อยด้านขวา และตรงกลางท้อง อยากทราบว่า อาการแบบนี้และตกขาวแบบนี้ดิฉันมีโอกาศที่จะตั้งครรภ์ไหมคะ ถ้าดิฉันกินยาคุม ฉฉ หลังจากมี พสพ ทั้ง2ครั้ง
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดประมาณ 85-95% เมื่อรับประทานภายใน 72 ชั่วโมงหลังมีเพศสัมพันธ์ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังอาการตกขาวผิดปกติอาจไม่ใช่ผลข้างเคียงจากยาโดยตรง แต่อาจเกี่ยวกับการมีช่องคลอดติดเชื้อหรือระคายเคือง หากยังมีอาการเรื้อรังควรพบแพทย์เพื่อตรวจเพิ่มเติมแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก